Odense Adresse-Contoirs Efterretninger, 1837-01-19
Her gjør han først opmærksom paa, hvori et Chronometer eller Søuhr skjelner sig fra et sædvanligt Lommeuhr; dette vil væsentligen forandre sin Gang i Varme og Kulde, gaae langsommere i Varme, hurtigere i Kulde; men Chronometret har en eiendommeligen indrettet Uro, en saakaldet compenseret Uro, hvorved de Forandringer, som Varme og Kulde vilde foraarsage, ophæves; Uhret bliver endvidere i alle sine Deele udført med største Nøiagtighed og tildeels efter en fra det sædvanlige Lommeuhr afvigende Konstruktion. Forfærdigelsen af Chronometre bliver saaledes vanskelig, og noget, som kun Faa udføre med Held, da her Kundskaber, Arbeidsdygtighed og Omhyggelighed maae forene sig, naar Uhre, der virkeligen fortjene Navnet Chronometer eller Time-Keeper (Tidbevarer) skulle frembringes. Til at opfinde Chronometret og dets enkelte Deles særegne Mechanisme krævedes Genie. Harrison, Chronometrets egentlige Opfinder, forsaavidt han opfandt Compensationen (Udligningen for Varme og Kulde, bør saaledes først nævnes, Franskmændene Ferdinand Berthoud og Pierre le Roy, Engellænderne Ernshaw og Arnold uddannede videre hele Uhrets Mechanisme; Louis Berthoud, Breguet, død i Paris 1823, Engellænderne Pennington og Hardy hævede Kunsten endnu høiere, og blandt disse Mænd staaer vor Kunstner Urban Jürgensen, beslægtet i Aand med Brequet og uddannet hos ham, som et ge blot har indført Kunsten i sit Fædreland, men ogsaa har erhvervet sig et Navn, baade ved sit bekjendte Skrift overden høiere Uhrmagerkunst og ved sine flere Chronometre (omtrent 40 i Tallet), af hvilke næsten ethvert har en eiendommelig Konstruktion, der vidner om det opfindende Genie, hvormed deres Mester var begavet. Efter at Man saaledes er i Besiddelse af alle de Opfindelser, hvoraf Chronometrenes store Nøiagtighed afhænger, kræves egentligen snarere Talent til at anvende dem og Flid og Nøiagtighed i Udførelsen; thi, selv uden opfindende Genie, kan den talentfulde og omhyggelige Kunstner nu, ved at følge Konstruktioner af prøvet Værd, danne gode Chronometre. Saaledes have vi nu flere Kunstnere i Engelland, ligeledes i Frankerig og i Berlin, der udføre fortrinlige Chronometre. Jsær frembringes saadanne i stort Antal af engelske Kunstnere, forsaavidt den betydelige engelske Søfart ideligen kræver mange af disse Jnstrumenter. Ressels i Altona frembringer ligeledes et stort Antal fortrinlige Chronometre; om flere af disse har vor Landsmand Prof. Hansen i Gotha i et lidet af ham udgivet Skrift samlet Efterretninger, og efter dette meddeler Prof. Ursin en Udsigt over den daglige Gang (eller Forandring) af eet af disse, betegnet Kessels 1252, der i 9 Aar er observeret paa Altona's Observatorium. Prof. Ursin bemærker herved det sjeldne gunstige Forhold for Kunstneren, at han er i en Stad, hvor eet af de første Observatorier findes, rigeligen udrustet med de meest udmærkede Jnstrumenter, blandt hvilke især er en sjelden Skat af de fortrinligste Chronometre, at dette Observatorium bestyres af vor berømte Astronom Hr. Etatsraad Schumacher, Com. af Dbr., der, maaskee meere end nogen anden Astronom, har paataget sig det Hverv, nøie at prøve og sammenligne de ham betroede Chronometre. Kessels har saaledes skjønne Forbilleder i sin Kunst, seer sine Arbeider underkastede den omhyggeligste Prøve og er ved vor Konges Naade endvidere sat i Stand til at forfærdige aarligen et Par Chronometre, som kunne henstaae og prøves paa Observatoriet, indtil de ved deres, ved omhyggelig Observationer godtgjorte, jævne Gang vinde en Kjøber. Det er en saadan Medvirkning fra Videnskabsmandens Side, der ansporer Kunstneren til betydelige Anstrængelser og Flid, dog medens vi paapege dette for Kessels gunstige Forhold, mindes vi i lige Grad, den store Jndflydelse, Schumachers Venskab for Urban Jürgensen udøvede paa dennes Genie og hvilke betydelige og høist forskjellige Arbeider, vi troe af denne rige Kilde fremkaldte ved et saadant Forhold." Efter at have omtalt nogle flere Chronometre af Kessels og den Nøiagtighed de have, gaaer Forfatteren over til at omtale de Chronometre, som i den senere Tid ere udførte i det af Urban Jürgensens Sønner fortsatte Establissement; han beklager for disse ikke at have saa fuldstændige Observationslister, som forKessels's Uhre, men godtgiør, ved at meddele Gangen for eet af samme 1832 B, som er observeret af Mag. Observator Pedersen, har i Aaret 1835 været med Kadet=Korvetten Najaden, og ombord er observeret af Hr. Lieutenant N. E. Tuxen, derpaa er afsendt til Vestindien med Orlogsbriggen Allart, at Jürgensens Kunst, ligesaa lidet som hans Navn er uddød." Establissementet fortsættes af hans to Sønner, Louis Urban og Jules Frederik, der allerede i Faderens Dage have udført flere fortrinlige Stykker, og ville levere mangt et Stykke, der vil minde om den store Mester og hædre Fædrelandet, som hans Arbeider hædrede det; og saaledes er han, i Ordets høiere Betydning, ikke død, ligesaa lidet som Breguet, hvis Establissement i Paris ligeledes fortsættes, eller Arnold, idet den yngre Arnold i Forening med den udmærkede engelske Kunstner Dent fortsætter det Arnoldske Establissement.